83

Um 4. gr. Ákvæðið innleiðir 1. mgr. 6. gr. og 1. undirgrein 1. mgr. 10. gr. og 1. mgr. 114. gr. UCITS. 1. mgr. felur í sér innleiðingu á fyrri málsl. 1. mgr. 6. gr. UCITS. Er þar kveðið á um að starfsemi rekstrarfélaga verðbréfasjóða sé háð því að veiting starfsleyfis hafi átt sér stað. Rekstur verðbréfasjóða án starfsleyfis er ólögmætur og sætir sektum eða fangelsi, sbr. ákvæði XIII. kafla. Því skulu rekstrarfélög með staðfestu hér á landi sem falla undir gildissvið laganna sækja um starfsleyfi til þess að geta rekið verðbréfasjóð með löglegum hætti. Starfsleyfið gildir í öllum aðildarríkjum EES, sbr. seinni málsl. 1. mgr. 6. gr. UCITS.

- 2. mgr. felur í sér innleiðingu á 4. mgr. 7. gr. UCITS og kveður á um að rekstrarfélagi er heimilt að hefja rekstur að fengnu starfsleyfi.

3. mgr. kveður á um að þau rekstrarfélög sem hafa starfsleyfi hafi einkarétt á að reka verð- bréfa sjóði og að nota orðin 'rekstrarfélag verðbréfasjóðs' í heiti sínu eða í rekstri að öðru leyti. 4. mgr. felur í sér innleiðingu á 1. mgr. 114. gr. UCITS og kveður á um heimild fyrir verðbréfafyrirtæki sem hafa starfsleyfi samkvæmt lögum um fjármálafyrirtæki og aðeins starfsheimildir til eignastýringar og fjárfestingarráðgjafar til að öðlast starfsleyfi samkvæmt frumvarpi þessu. Skilyrði er að afsalað sé starfsleyfinu samkvæmt lögum um fjármálafyrir- tæki.

Um 5. gr. Ákvæðið innleiðir 2. - 4. mgr. 6. gr. UCITS og viðauka II við UCITS og fjallar um starfsheimildir rekstrarfélaga verðbréfasjóða, þ.e. þær heimildir sem Fjármálaeftirlitið getur veitt starfsleyfisskyldum rekstrarfélögum. Meginverkefni sem varða sjóðarekstur beint er að finna í 2. mgr. 6. gr. UCITS sem kveður á um þá starfsemi sem rekstrarfélögum er skylt að sinna. Rekstrarfélögum er jafnframt heimilt að reka aðra sjóði um sameiginlega fjárfestingu að uppfylltum skilyrðum þar um, svo sem um starfsleyfi. Auk verkefna sem eru beintengd rekstri sjóða er í 3. mgr. 6. gr. UCITS kveðið á um að með sérstakri heimild lögbærs yfirvalds geti rekstrarfélög sinnt annarri starfsemi sem tengist fjárfestingarþjónustu. Kveðið er á um starfsheimildir rekstrarfélaga verðbréfasjóða í gildandi 27. gr. laga um fjármálafyrirtæki. 1. mgr. felur í sér innleiðingu á 1. undirgrein 2. mgr. 6. gr. UCITS, sbr. einnig b-lið 1. mgr. og 2. mgr. 2. gr. UCITS. Í henni felst að rekstrarfélagi með starfsleyfi til rekstrar verðbréfasjóða er ekki heimilt að sinna annarri starfsemi. Þóer rekstrarfélaginu heimill rekstur annars konar sjóða um sameiginlega fjárfestingu en verðbréfasjóða að því gefnu að rekstrarfélagið falli undir reglur um varfærniseftirlit vegna þess rekstrar og að hlutir þeirra sjóða verði ekki markaðssettir á grundvelli frumvarpsins. 2. mgr. felur í sér innleiðingu á 2. undirgrein 2. mgr. 6. gr. UCITS, sbr. viðauka II við UCITS. Með rekstri verðbréfasjóðs er átt við stýringu eignasafns sjóðsins. Með því að tilgreina sérstaklega í 2. mgr. að um eignastýringu sjóðs sé að ræða er ætlunin að aðgreina hugtakið frá eignastýringu skv. 2. gr. laga um verðbréfaviðskipti, sbr. 3. mgr. ákvæðisins Slík aðgreining er í samræmi við 13. lið aðfaraorða UCITS. 3. mgr. felur í sér innleiðingu á 1. undirgrein 3. mgr. 6. gr. UCITS. Að fenginni sérstakri heimild Fjármálaeftirlitsins er rekstrarfélagi heimilt að sinna tiltekinni fjárfestingarþjónustu, svo sem eignastýringu. Í a-lið 3. mgr. 6. gr. UCITS eru sérstaklega nefnd í dæmaskyni fjárfestingarsöfn í eigu lífeyrissjóða í samræmi við og á grundvelli umboða frá einstökum fjárfestum og að eignasöfnin sem eru í stýringu samkvæmt ákvæðinu skuli fela í sér einn eða fleiri fjármálagerning með vísan til hluta C í viðauka I við tilskipun 2004/39/EB (MiFID I), sbr. skilgreiningu á fjármálagerningi í 2. gr. laga umverðbréfaviðskipti. Í 4. mgr. 6. gr. UCITS